Leopoldo Luque

Leopoldo Jacinto Luque (født 3. mai 1949 i Santa Fe i Argentina, død 15. februar 2021 i Mendoza) var en argentinsk fotballspiller.

I løpet av en fotballkarriere som strakk seg over tolv år, fra 1972 til 1984, spilte Luque for mange forskjellige klubber. Blant disse var Unión de Santa Fe, Rosario Central, River Plate, Racing Club de Avellaneda og Chacarita Juniors. Luque spilte for det argentinske landslaget under verdensmesterskapet i 1978. Luque scoret fire mål under denne turneringen, inkludert et spektakulært langt spark under en kamp mot Frankrike i den første runden.

I løpet av verdensmesterskapet i 1978 døde Leopoldos bror i en trafikkulykke dagen etter at Argentina spilte kamp mot Italia. Luque fikk en alvorlig skade i sin venstre albue under Argentinas kamp mot Frankrike, og Luque ble derfor tvunget til å avstå fra de to neste kampene. Luque var snart tilbake på banen og spilte tre siste kampene av dette verdensmesterskapet, inkludert finalekampen mot Nederland. 

I februar 2007 fikk Luque et hjerteinfarkt, men han kom seg etter det.

Luque ble syk i jula 2020 og 15. februar 2021 døde han som følge av sykdommen covid-19.

Referanser

Eksterne lenker 
 

Argentinske fotballspillere
Verdensmestere i fotball
Spillere i Fotball-VM 1978
Fotballspillere for Gimnasia y Esgrima de Jujuy
Fotballspillere for Unión de Santa Fe
Fotballspillere for Rosario Central
Fotballspillere for CA River Plate
Fotballspillere for Racing Club de Avellaneda
Fotballspillere for Santos FC
Fotballspillere for Chacarita Juniors
Fotballspillere for Textil Mandiyú
Personer fra departementet La Capital i provinsen Santa Fe
Dødsfall relatert til covid-19 i Argentina